**Qismət qılıncı** (pol. Miecz przeznaczenia) — Polşa yazıçısı Andjey Sapkovskinin fentezi janrında yazdığı və ümumi personaj – cadugər Riviyalı Geraldın iştirakı ilə birləşdirilən hekayələr toplusudur. Həm xronologiya, həm də yazılma vaxtına görə *"Qismət qılıncı"* Cadugər seriyasından olan ikinci əsərdir. Bu kitabda Geralt ilk dəfə Siri ilə qarşılaşır və qismətini tapır. 

Kitab ilk dəfə polyak dilində 1992-ci ildə nəşr edilmişdir. İngilis dilində ilk nəşr 2015-ci ilə aiddir.

Məzmunu
-------

Antologiyaya daxil olan aşağıdakı hekayələr xronoloji olaraq bir-biri ilə az əlaqəlidir: 

* Mümkün olanın sərhəddi (pol. Granica możliwości)
* Buz qəlpəsi (pol. Okruch lodu)
* Əbədi alov (pol. Wieczny ogień)
* Bir qədər qurban (pol. Trochę poświęcenia)
* Qismət qılıncı (pol. Miecz przeznaczenia)
* Daha çox olan (pol. Coś więcej)

Bu kitabda, hadisələr Cadugər seriyasına daxil olan romanlardan əvvəl baş verir və bu hekayələrdə təqdim edilən personajlar, sonradan romanların əsas qəhrəmanlarına çevrilir. Kitaba adını vermiş *"Qismət qılıncı"* adlı hekayədə ilk dəfə Siri təqdim edilir. "Daha çox olan" adlı hekayə isə "Cadugər haqqında saqa"nın birbaşa prikvelidir. Hekayədə saqa hadisələrindən əvvəl baş vermiş mühüm hadisələr, məsələn ,Sintranın süqutu təsvir olunur.

Tərcümələri
-----------

Kitab italyan, macar, çex, rus, yunan, isveç, fin, eston, litva, alman, ispan, Braziliya portuqalcası, serb, bolqar, ənənəvi çin, sadə çin, rumın, türk, holland və fransız dillərinə tərcümə olunmuşdur. 21 may 2015-ci ildə "Victor Gollancz Ltd" nəşriyyatı kitabın ingiliscə (Devid Frençin tərcüməsində) tərcüməsini təqdim etmişdir.

Audiokitab
----------

Sapkovskinin *"Narrenturm"* adlı romanının audiokitab versiyasının 2011-ci ildə böyük uğur qazanmasından sonra, "Fonopolis" və "audioteka.pl", yazıçının *"Sonuncu arzu"* və *"Qismət qılıncı"* adlı kitablarının da audio versiyalarını hazırlamaq qərarına gəlmişdir. 15 saat davam edən *"Qismət qılıncı"*, 49 aktyor tərəfindən səsləndirilmişdir. Onlardan Kşiştof Banaşik Geralt, Anna Dereşovskaya Yennifer, Slavimir Paçek Dandelion, Coanna Pax Sirilla, Viktor Zborovski İstrid rollarını səsləndirmişlər.

İstinadlar
----------

1. ↑  "SuperNOWA - Andrzej Sapkowski". 2015-01-19 tarixində arxivləşdirilib.
2. ↑  "Gollancz Acquire Three More Witcher Novels". 2018-06-19 tarixində orijinalından arxivləşdirilib. İstifadə tarixi: 26 noyabr 2019.
3. ↑  "Andrzej Sapkowski - Sword of Destiny". The Orion Publishing Group. 16 March 2022 tarixində arxivləşdirilib. İstifadə tarixi: 15 September 2019.

| ⛭Andjey Sapkovskinin *Cadugər* seriyası |
| --- |
| Kitablar | 
* *Sonuncu arzu*
* *Qismət qılıncı*
* *Elflərin qanı*
* *Nifrət zamanı*
* *Alovla vəftiz*
* *Qaranquş qülləsi*
* *Gölün məleykəsi*
* *Fırtına zamanı*

 |
| Film və televiziya | 
* *Cadugər* (film)
* *Cadugər* (Polşa teleserialı)
* *Cadugər* (ABŞ teleserialı)

 |
| Oyunlar | 
* *The Witcher*
* *The Witcher 2: Assassins of Kings*
* *The Witcher Adventure Game*
* *The Witcher Battle Arena*
* *The Witcher 3: Wild Hunt*
	+ *Hearts of Stone*
	+ *Blood and Wine*
* *Gwent: The Witcher Card Game*

 |
| Personajlar | 
* Riviyalı Gerald
* Vengerberqli Yennifer
* Sirilla
* Triss Meriqold
* Lutçu
* Reqis
* Kalante
* Pavetta
* Kaqır ael Keallax
* Emqır var Emreys
* Renfri
* Roqqeveenli Vilqefors
* Eyst Turseax
* Krax an Krayt
* Mışovur
* Streqobor
* Sabrina Qlevissiq
* Foltest
* Tissaya de Vrie
* Frinqilya Viqo
* İstredd
* Toruvyel
* Eskel
* Lambert
* Essi Daven
* Filavandrel
* Arideya
* Torkve

 |
| 
* Category Kateqoriya

 |